Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 706/13/3306	Považská Bystrica, 2.4.2015
EEČ : 2-26-39-2015

U Z N E S E N I E

Trestná vec:	obvinený XXXXX a spol. 
Prečin:	pokračovací prečin krádeže podľa § 212 odsek 2 písm. a/, písm. f/, odsek 3 písm. a/ Trestného zákona č. 300/2005 Z.z., pokračovací prečin porušovania domovej slobody podľa § 194 ods. 1 Trestného zákona č. 300/2005 Z.z. a pokračovací prečin poškodzovania cudzej veci podľa § 245 ods. 1, 2 písm. a/ Trestného zákona č. 300/2005 Z.z.,  spáchané spolupáchateľstvom podľa § 20 Trestného zákona, u obv. XXXXX aj u § 212 Tr.zák. - ods.3 písm.b/

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Popis skutkov:           
po predchádzajúcej vzájomnej dohode
1/ dňa 05.11.2012 od 16.00 h do 17.30 h v k.ú. obce Brumov-Bylnice, Česká republika, v časti nazývanej “Osada Amerika“, rozbili sklenenú výplň okna chaty bez popisného čísla vo vlastníctve XXXXX, vnikli do chaty, ktorú prehľadali a odcudzili z nej notebook zn. Lenovo, vzduchovku s optikou a 10 ks fľiaš vína s obsahom 0,7 l, čím poškodenému XXXXX, trvalo bytom XXXXX XXXXX, XXXXX, spôsobili odcudzením vecí škodu vo výške 13.900,-Kč (550,84 Eur) a  poškodením okna škodu vo výške 500,-Kč (19,81 Eur),
2/ v presne nezistenom čase od dňa 9.11.2012 od 16.00 h do dňa 11.11.2012 do 16.00 h nezisteným spôsobom  vypáčili vstupné dvere do rodinného domu č. 126 v k.ú. obce XXXXX, XXXXX, vyrazili  dvere do hospodárskej miestnosti, ktorá je súčasťou domu, tieto priestory prehľadali a odcudzili odtiaľ vysávač zn. Tesco VC 108, sekeru, čalúnenú podložku ku kreslu, kameninovú formu na vianočku, kameninovú formu na výrobu cukroviniek, 3 kameninové hrnce, mosadzný mažiar s tĺčikom, mosadzný mažiar bez tĺčika, kovové kuchynské váhy, ruženec, drevenú formu na pečenie, kameninovú formu na veľkonočného barančeka, nástenné hodiny, 4  obrazy a zväzok kľúčov, čím poškodenej XXXXX, trvalo bytom XXXXX, spôsobili odcudzením vecí škodu vo výške 14 050 Kč (553,24 Eur) a poškodením dverí škodu vo výške 1 212 Kč (47,72),
3/ v presne nezistenom čase od 10.00 h dňa 15.11.2012 do 07.15 h dňa 16.11.2012 v k.ú. Brunov-Bylnice, Česká republika, v časti nazývanej “Hluboče“, rozbili sklenenú výplň okna rekreačnej chaty nazývanej “Hájenka“, do ktorej vnikli a po prehľadaní odcudzili z dvoch izieb chaty dva obrazy, ktoré následne ukryli na inom mieste rekreačnej chaty s úmyslom neskôr ich vyzdvihnúť, následne vyrazili dvere skladu s náradím, ktorý celý prehľadali, ale nič z neho neodcudzili, čím poškodenej spoločnosti XXXXX XXXXX, spôsobili celkovú škodu poškodením rekreačnej chaty vo výške 2.000,-Kč (78,22 Eur),
4/ v presne nezistenom čase od 16.00 h dňa 14.11.2012 do 09.00 h do dňa 18.11.2012, v k.ú. Pozděchov, Česká republika, nezisteným predmetom vypáčili mriežku okna poľovníckej chaty č. 87 v lokalite Trubiska, rozbili dvojité sklo okna chaty, vnikli do chaty  a odcudzili z nej benzínový agregát zn. Gude, typ GSE 2700 a obraz znázorňujúci hlavu poľovníka, následne nezisteným predmetom vypáčili okenicu budovy tzv. „zámečku“, budovy bez popisného čísla vo vzdialenosti 10 metrov od poľovníckej chaty č. 87, na ktorej rozbili sklenenú výplň dvojkrídlového okna, vnikli do vnútra budovy, ktorú prehľadali, ale nič z nej neodcudzili, čím XXXXX vznikla poškodením chaty a budovy, tzv. "zámečku", celková škoda vo výške 1.500,-Kč (58,80 Eur), a  odcudzením vecí celková škoda vo výške 6.000,-Kč (235,29 Eur), 
5/ v presne nezistenom čase od 23.30 h dňa 04.12.2012 do 07.00 hod. dňa 06.12.2012 nezisteným spôsobom poškodili dvere drevárne, ktorá je súčasťou rekreačnej chalupy č. 7 v obci XXXXX, Česká republika, do ktorej vnikli, tam nájdenou sekerou poškodili dvere vedúce do priestorov vodárne, ktorú vodáreň prehľadali, ale nič z nej neodcudzili, následne tou istou sekerou poškodili zadné vchodové a chodbové dvere, vnikli do vnútorných priestorov rekreačnej chalupy, kde odcudzili dve starožitné váhy, štyri starožitné mlynčeky, sadu závažia k váham, elektrický radiátor, tri obrazy, bubon, hvezdársky ďalekohľad, čím spôsobili XXXXX, bytom XXXXX odcudzením vecí celkovú škodu vo výške 9.200,-Kč (364,45 Eur) a  poškodením rekreačnej chaty celkovú škodu vo výške 2.100,-Kč (83,19 Eur), 
6/ v presne nezistenom čase od 16.00 h dňa 9.12.2012 do 16.35 h. dňa 20.12.2012 v k.ú. obce Tichov, Česká republika, nezisteným predmetom prestrihli visiace zámky a vypáčili vstupné dvere do chaty č. 98, vnikli do chaty, ktorú prehľadali a odcudzili z nej alkoholické nápoje a 3 matrace, následne prestrihli visiaci zámok na dverách vedúcich do kúpeľne chaty a vošli do kúpeľne chaty, kde odcudzili ručné elektrické náradie, čím spôsobili XXXXX, bytom XXXXX XXXXX, Česká republika, odcudzením vecí celkovú škodu vo výške 20.085,-Kč (795,60 Eur) a poškodením okien celovú škodu vo výške 3.489,-Kč (138,20 Eur), 
7/ v presne nezistenom čase od 16.30 h dňa 21.12.2012 do 10.40 h dňa 22.12.2012 v obci Brumov-Bylnice, v miestnej časti Bylnice, Česká republika, v záhradkárskej kolónii Hluboče, nezisteným predmetom prestrihli visiaci zámok vstupnej brány záhradkárskej kolónie, následne prestrihli zámok zn. FAB vstupných dverí a vypáčili ďalšie dvere záhradnej chatky bez popisného čísla, patriacej XXXXX, vnikli do chatky, túto prehľadali a odcudzili  z nej benzínovú sekačku zn. Mountfield TD  484 a rôzne elektrické náradie, následne vypáčili dvere na kôlni patriacej k záhradnej chatke, vnikli do nej a prehľadali ju, z kôlne však nič neodcudzili, čím XXXXX, bytom XXXXX XXXXX, Česká republika, spôsobili odcudzením vecí celkovú škodu vo výške 13.200,-Kč (524,03 Eur) a poškodením vecí celkovú škodu vo výške 7.955,-Kč (315,81 Eur), 
8/ v presne nezistenom čase od 16.30 h dňa 21.12.2012 do 10.40 hod. dňa 22.12.2012 v obci Brumov-Bylnice, v miestnej časti Bylnice, Česká republika, v záhradkárskej kolónii Hluboče, nezisteným predmetom prestrihli visiaci zámok vstupnej brány záhradkárskej kolónie, následne vypáčili vstupné dvere záhradnej chatky bez popisného čísla patriacej XXXXX chatku prehľadali a odcudzili z nej ďalekohľad zn. CARL ZEISS 10x50, elektrické náradie a predlžovací kábel, následne prestrihli visiaci zámok na kôlni patriacej k záhradnej chatke, vnikli do nej a prehľadali ju, z kôlne však nič neodcudzili, čím XXXXX spôsobili odcudzením vecí celkovú škodu vo výške 3.600,-Kč (142,91 Eur) a poškodením vecí celkovú škodu vo výške 4.523,-Kč (179,56 Eur), 
9/ v presne nezistenom čase od 16.30 h dňa 21.12.2012 do 10.40 h dňa 22.12.2012 v obci Brumov-Bylnice, v miestnej časti Bylnice, Česká republika, v záhradkárskej kolónii Hluboče, nezisteným predmetom prestrihli visiaci zámok vstupnej brány záhradkárskej kolónie, následne vypáčili vstupné dvere záhradnej chatky bez popisného čísla, patriacej XXXXX, chatku prehľadali a odcudzili z nej liatinové kachle zn. Jotul, dve gitary, parožie a víno, následne poškodili dvere v prízemnom domčeku a prestrihli visiaci zámok na drevárni, čím XXXXX, bytom XXXXX spôsobili odcudzením vecí celkovú škodu vo výške 9.578,-Kč (777,24 Eur) a poškodením vecí celkovú škodu vo výške 5.955,-Kč (236,41 Eur),
10/ v presne nezistenom čase od 15.00 h dňa 05.01.2013 do 15.10 h dňa 10.01.2013 nezisteným predmetom vypáčili vstupné dvere do rodinného domu č. 145 v obci Lidečko, miestnej časti Sekulovy paseky, Česká republika, vnikli do domu, ktorý prehľadali a odcudzili z neho 3 obrazy s náboženskou tematikou, bubnovú sekačku zn. ALKO, kuchynskú váhu, varnú kanvicu, plechový kanister s objemom 20 l, v ktorom bolo 10 litrov benzínu Natural 95, detské boby, následne nezisteným spôsobom prekonali visiaci zámok na vstupných dverách do pivnice, ktorá je súčasťou rodinného domu, pivnicu prehľadali, nič z nej však neodcudzili, následne nezisteným spôsobom prekonali visiaci zámok na dverách stodoly, vnikli do vnútorných priestoroch stodoly, nič z nej však neodcudzili, čím XXXXX, bytom XXXXX XXXXX spôsobili odcudzením vecí celkovú škodu vo výške 18.110,-Kč  (706,62 Eur) a poškodením vecí celkovú škodu vo výške 2.540,-Kč (99,10 Eur), 
11/ v presne nezistenom čase od 15.00 h dňa 27.01.2013 do 14.00 h dňa 17.02.2013 v k.ú. obce Tichov, Česká republika, časti nazývanej „Hrábí“, nezisteným predmetom vypáčili vstupné dvere rekreačnej chaty č. 97, následne do chaty vnikli a odcudzili z nej tri obrazy s loveckou tematikou, 0,7 litrov alkoholu zn. Vodka 92, čím XXXXX XXXXX spôsobili odcudzením vecí celkovú škodu vo výške 8.150,-Kč (317,24 Eur) a poškodením vecí celkovú škodu vo výške 1.000,-Kč (38,92 Eur),
12/ v presne nezistenom čase od 15.00 h dňa 27.01.2013 do 14.00 h dňa 17.02.2013 v k.ú. obce Tichov, Česká republika, časti nazývanej„Hrábí“, nezisteným predmetom vypáčili vstupné dvere do rekreačnej chaty č. 62, vnikli do chaty, z ktorej po prehľadaní odcudzili bielu kúpeľňovú skrinku s umývadlom, rôzne keramické formy na pečenie s nápisom ROTT v počte 10 ks, obraz s motívom kytice, obraz s motívom krajiny a ďalekohľad v čiernom prevedení nezistenej značky, pričom zároveň poškodili zadné vstupné dvere a dvere do kuchyne, čím XXXXX, bytom XXXXX spôsobili odcudzením vecí celkovú škodu vo výške 11 000,-Kč (428,18 Eur) a poškodením vecí celkovú škodu vo výške 3 000,-Kč (116,77 Eur),
13/ v presne nezistenom čase od 14.00 h dňa 22.01.2013 do 15.45 h dňa 30.01.2013 nezisteným predmetom vypáčili vstupné dvere do rekreačnej chalupy č. 10 v obci Lidečko, Česká republika, do chaty vnikli, poškodili časové relé alarmu a z chaty odcudzili 2 spacie vaky zn. Husky, obraz, fľašku whisky, následne nezisteným spôsobom poškodili petlice s visiacim zámkom na vstupných dverách do šopy, ktorá sa nachádza vedľa rekreačnej chalupy a z tejto odcudzili benzínovú sekačku nezistenej značky, čím poškodenému XXXXX, bytom XXXXX spôsobili odcudzením vecí celkovú škodu vo výške 9 500,-Kč (370,90 Eur) a poškodením vecí a alarmu celkovú škodu vo výške 2 900,-Kč (113,22 Eur),
14/ dňa 01.02.2013 v presne nezistenom  čase od 20.55 h do 21.05 h v obci Velké Karlovice, Česká republika, nezisteným spôsobom vypáčili vstupné dvere do ľavej časti domu č. 658, vnikli do domu, z ktorého následne nič neodcudzili, čím XXXXX, bytom XXXXX spôsobili poškodením dverí škodu vo výške 500 Kč (19,50 Eur), následne nezisteným predmetom vypáčili vstupné dvere pravej časti domu č. 560, vnikli do domu, tento prehľadali a odcudzili z neho  porcelánovú sošku a tašku,  čím XXXXX, bytom XXXXX spôsobili odcudzením vecí celkovú škodu vo výške 250,- Kč (9,57 Eur) a poškodením dverí škodu vo výške 500,-Kč (19,50 Eur), 
15/ v presne nezistenom čase od 17.00 h dňa 11.01.2013 do 18.10 h dňa 28.01.2013 v obci Brumov-Bylnice, miestna časť Brumov, Česká republika,  v záhradkárskej kolónii XXXXX, po prekonaní drôtového plotu vnikli na pozemok rekreačnej chaty bez popisného čísla patriacej XXXXX, nezisteným predmetom vypáčili  okno šopy na náradie, do ktorej vnikli a prehľadali ju, ale nič z nej neodcudzili, následne pomocou nezisteného predmetu poškodili pánty vstupných dverí rekreačnej chaty a pokúšali sa vniknúť do rekreačnej chaty, čo sa im však nepodarilo,  čím XXXXX, bytom XXXXX XXXXX, XXXXX spôsobili poškodením okna a dverí celkovú škodu vo výške 3 500,-Kč (136,64 Eur),
16/ v presne nezistenom čase od 17.00 h dňa 27.01.2013 do 16.00 h dňa 29.01.2013 nezisteným spôsobom odstránili zámok na bránke do oplotenej záhradkárskej kolónie č. 3 v k.ú. Slavičín, Česká republika, následne nezisteným predmetom vypáčili dvere záhradnej chatky bez popisného čísla patriacej XXXXX, vnikli do chatky a odcudzili z nej vŕtačku nezistenej značky, brúsku nezistenej značky, pílku nezistenej značky a elektrickú zváračku nezistenej značky a poškodili tiež ďalšie dvere a okná chatky, čím spôsobili XXXXX, bytom XXXXX odcudzením vecí celkovú škodu 15 000,- Kč (583,88 Eur) a poškodením okien a dverí celkovú škodu vo výške 6 000,-Kč (233,55 Eur),
17/ v presne nezistenom čase od 17.00 h dňa 27.01.2013 do 16.00 h dňa 29.01.2013 nezisteným spôsobom odstránili zámok na bránke do oplotenej záhradkárskej kolónie č.1 v k.ú. Slavičín, Česká republika, následne nezisteným predmetom poškodili vstupné dvere do záhradnej chatky č. 16, ktoré dvere sa im však nepodarilo otvoriť, čím XXXXX, bytom XXXXX spôsobili poškodením dverí škodu vo výške 1 000,-Kč (38,92 Eur),
18/ v presne nezistenom čase od 17.00 h dňa 27.01.2013 do 16.00 h dňa 29.01.2013 nezisteným spôsobom odstránili zámok na bránke do oplotenej záhradkárskej kolónie č.1 v k.ú. Slavičín, Česká republika, následne nezisteným predmetom poškodili drevené dvere do pivnice záhradnej chatky č. 10, ktoré dvere sa im však nepodarilo otvoriť, čím XXXXX, bytom XXXXX spôsobili poškodením dverí škodu vo výške 200,-Kč (7,78 Eur),
19/ v presne nezistenom čase od 17.00 h dňa 27.01.2013 do 16.00 h dňa 29.01.2013 nezisteným spôsobom odstránili zámok na bránke do oplotenej záhradkárskej kolónie č.1 v k.ú. Slavičín, Česká republika, následne nezisteným predmetom vypáčili vstupné dvere záhradnej chatky bez popisného čísla, patriacej XXXXX, do ktorej chatky vnikli, následne z nej však nič neodcudzili, čím XXXXX, bytom XXXXX spôsobili poškodením dverí škodu vo výške 1 000,-Kč (38,92 Eur),
20/ v presne nezistenom čase od 17.00 h dňa 27.01.2013 do 16.00 h dňa 29.01.2013 nezisteným spôsobom odstránili zámok na bránke do oplotenej záhradkárskej kolónie č.1 v k.ú. Slavičín, Česká republika, následne nezisteným predmetom vypáčili vstupné dvere záhradnej chatky označenej číslom 14, do ktorej chatky vnikli, následne  z nej však nič neodcudzili, čím XXXXX, bytom XXXXX, spôsobili poškodením dverí škodu vo výške 1 000,-Kč (38,92 Eur),
21/ v presne nezistenom čase od 17.00 h dňa 27.01.2013 do 16.00 h dňa 29.01.2013 nezisteným spôsobom odstránili zámok na bránke do oplotenej záhradkárskej kolónie č.1 v k.ú. Slavičín, Česká republika, následne nezisteným predmetom poškodili vstupné dvere do záhradnej chatky označenej číslom 15, ktoré dvere sa im však nepodarilo otvoriť, následne vnikli do záhradnej chatky cez vetrací otvor o rozmere 47x49 cm a z chatky odcudzili vŕtačku nezistenej značky, pílku nezistenej značky a ponorné čerpadlo nezistenej značky, čím spôsobili XXXXX, bytom XXXXX odcudzením vecí celkovú škodu vo výške 9 000,-Kč (350,33 Eur) a poškodením dverí celkovú škodu vo výške 1 000,-Kč (38,92 Eur),
22/ v presne nezistenom čase od 16.00 h dňa 27.01.2013 do 16.00 h dňa 31.01.2013 v obci XXXXX, miestna časť Lipina, Česká republika, v chatovej oblasti pod rekreačným strediskom Jeleňovská, nezisteným predmetom prestrihli štyri visiace zámky a vypáčili päť vstupných dverí na rekreačných chatách a k nim patriacim kôlňam majiteľov XXXXX, XXXXX a XXXXX, do ktorých objektov vnikli, tieto prehľadali, následne z nich však nič neodcudzili, čím XXXXX, bytom XXXXX XXXXX, Česká republika, spôsobili poškodením dverí celkovú škodu vo výške 3.220,-Kč (125,34 Eur), XXXXX, bytom XXXXX, spôsobili poškodením dverí celkovú škodu vo výške 6.220,-Kč (242,11 Eur) a XXXXX, bytom XXXXX, spôsobili poškodením dverí celkovú škodu vo výške 6.000,-Kč (233,55 Eur),

	a týchto konaní sa dopustili i napriek tomu, že: 
	obvinený XXXXX bol rozhodnutím policajta Obvodného oddelenia PZ Púchov, č. B 837308 zo dňa 19.09.2012, právoplatným dňa 19.09.2012 v blokovom konaní postihnutý za priestupok proti majetku podľa § 50 ods.1 zák. 372/1990 Zb. o priestupkoch v znení neskorších predpisov, a to za krádež tovaru v obchode, 
	
	obvinený XXXXX bol rozhodnutím policajta Obvodného oddelenia PZ Púchov č. AC 104504 zo dňa 19.09.2012, právoplatným dňa 19.09.2012 v blokovom konaní postihnutý za priestupok proti majetku podľa § 50 ods.1 zák.č. 372/1990 Zb. o priestupkoch v znení neskorších predpisov, a to za krádež tovaru v obchode, 
	obvinený XXXXX bol rozsudkom Okresného súdu XXXXX sp.zn. 2T/192/2011 zo dňa 11.10.2011, právoplatným dňa 11.10.2011 odsúdený za pokračovací prečin krádeže podľa § 212 ods.2 písm.a/ Tr.zák. spáchaný spolupáchateľstvom podľa § 20 Tr.zák..

lebo  je nepochybné, že tieto skutky nespáchali obvinení

Odôvodnenie:
	Generálna prokuratúra SR záznamom sp.zn. V GPt 114/13 zo dňa 12.04.2013 rozhodla podľa § 528 ods. 1 Tr. por. o prevzatí trestnej veci vedenej  v Českej republike proti slovenským občanom - XXXXX a XXXXX, a to pre skutky uvedené v žiadosti o Okresného štátneho zastupiteľstva Vsetín zo dňa 06.03.2013. 	

	Následne vyšetrovateľ Okresného riaditeľstva PZ Považská Bystrica, Odboru kriminálnej polície (ďalej len „vyšetrovateľ PZ“), uznesením XXXXX zo dňa 23.05.2013 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX za pokračovací prečin krádeže podľa § 212 ods. 2 písm. a/, f/, ods. 3 písm. a/ Tr. zák. spáchaný spolupáchateľstvom podľa § 20 Tr. zák. a v súbehu s pokračovacím prečinom porušovania domovej slobody podľa § 194 ods. 1 Tr. zák. spáchaným spolupáchateľstvom podľa § 20 Tr. zák. v súbehu s pokračovacím prečinom poškodzovania cudzej veci podľa § 245 ods. 1, 2 písm. a/ Tr. zák. spáchaným spolupáchateľstvom podľa § 20 Tr. zák.  a XXXXX za pokračovací prečin krádeže podľa § 212 ods. 2 písm. a/, f/, ods. 3 písm. a/, b/ Tr. zák. spáchaný spolupáchateľstvom podľa § 20 Tr. zák. v súbehu s pokračovacím prečinom porušovania domovej slobody podľa § 194 ods. 1 Tr. zák. spáchaným spolupáchateľstvom podľa § 20 Tr. zák. a v súbehu s pokračovacím prečinom poškodzovania cudzej veci podľa § 245 ods. 1, 2 písm. a/ Tr. zák. spáchaným spolupáchateľstvom podľa § 20 Tr. zák.    

Uznesením ČVS: XXXXX zo dňa 12.02 2015 vyšetrovateľ PZ podľa § 21 ods. 1 Tr. por. (per analogiam) vylúčil na samostatné konanie čiastkové útoky pokračovacích trestných činov, za ktoré bolo XXXXX vznesené obvinenie, a to čiastkové útoky v bode 2, 6, 9, 10 a 12 uznesenia o začatí trestného stíhania a vznesení obvinenia zo dňa 23.05.2013, nakoľko vykonaným dokazovaním sa XXXXX podarilo preukázať spáchanie len uvedených čiastkových útokov. Vylúčená vec je ďalej vedená na Okresnom riaditeľstve PZ XXXXX pod ČVS. ORP-90/1-VYS-PB-2015. 

Vyšetrovateľ PZ dňa 20.03.2015 podľa § 209 ods. 1 Tr. por. predložil vyšetrovací spis ČVS: ORP-272/OVK-PB-2013 spolu s návrhom na zastavenie trestného stíhania obv. XXXXX a obv. XXXXX podľa § 215 ods. 1 písm. c/ Tr. por. 	
	
Preskúmala som vyšetrovací spis ČVS:ORP-272/OVK-PB-2013 a dospela som k záveru, že výsledky vyšetrovania neodôvodňujú postavenie obv. XXXXX a obv. XXXXX  pred súd, nakoľko v priebehu skráteného vyšetrovania nebolo preukázané, že by spoločným konaním na území ČR spáchali niektoré čiastkové útoky pokračovacích trestných činov, za ktoré im bolo prvotne vznesené obvinenie vyšetrovateľom PZ.

	Trestné stíhanie v predmetnej trestnej veci bolo začaté a súčasne obvinenia zo spáchania čiastkových útokov pokračovacích trestných činov, tak ako sú uvedené vo výrokovej časti tohto rozhodnutia, boli obv. XXXXX a obv. XXXXX vznesené na základe ich priznania pred orgánmi činnými v trestnom konaní v Českej republike, Krajského riaditeľstva polície Zlínskeho kraja, Územného obvodu Vsetín, Obvodného oddelenia polície XXXXX, a to do protokolov o výsluchu obvineného zo dňa 21.02.2013 a tiež protokolu o výsluchu  osoby podozrivej zo dňa 20.02.2013, úradného záznamu o podaní vysvetlenia zo dňa 20.02.2013 a úradného záznamu o doplnení podaného vysvetlenia zo dňa 20.02.2013. 

 Po vznesení obvinenia obv. XXXXX do zápisníc o výsluchu obvineného zo dňa  06.12.2013 a zo dňa 23.10.2014 a obv. XXXXX do zápisníc o výsluchu obvineného zo dňa 12.12.2013 a zo dňa 23.10.2014 spáchanie týchto skutkov jednoznačne popreli a uviedli, že priznanie v Českej republike urobili len preto, aby ich už pustili a že len z tohto dôvodu sa priznali k niečomu, čo nespáchali. 

Znaleckým skúmaním stôp zaistených na miestach činu z odboru kriminalistiky, z odvetví mechanoskopie, trasológie a kriminalistickej biológie a genetickej analýzy  Kriminalistickým a expertíznym ústavom Policajného zboru, odbor prírodovedného skúmania a kriminalistickej identifikácie Slovenská Ľupča, sa nepodarilo zabezpečiť dôkazy, preukazujúce obv. XXXXX a obv. XXXXX spáchanie predmetných pokračovacích trestných činov. 

Taktiež sa v priebehu skráteného vyšetrovacia nepodarilo zabezpečiť žiadnych svedkov, ktorí by obv. XXXXX a obv. XXXXX priamo usvedčovali zo spáchania predmetných skutkov.  
	
S prihliadnutím ku skutočnosti, že v priebehu skráteného vyšetrovania sa nepodarilo zabezpečiť žiadne iné dôkazy, okrem priznaní obvinených pred orgánmi činnými v trestnom konaní v Českej republike, ktoré priznania neskôr, v procesnom postavení obvinených na Slovensku, popreli, nie je možné jednoznačne ustáliť, že obv. XXXXX a obv. XXXXX spáchali spoločným konaním čiastkové útoky pokračovacích trestných činov, popísaných vo výrokovej časti tohto uznesenia, za ktoré im bolo vznesené obvinenie. 

	Vyhodnotením dôkazov zabezpečených v prípravnom konaní, a to jednotlivo i v ich súhrne, v zmysle ustanovenia  § 2 ods. 12 Tr. por. som teda dospela k záveru, že výsledky prípravného konania nepreukázali, že by obv. XXXXX a obv. XXXXX spáchali pokračovacie trestné činy, uvedené vo výrokovej časti tohto uznesenia, za ktoré im bolo vznesené obvinenie uznesením vyšetrovateľa Okresného riaditeľstva PZ, XXXXX kriminálnej polície, CVS: ORP-272/OVK-PB-2013 zo dňa 23.05.2013.

	Podľa § 215 ods. 1 písm. c/ Tr. por. prokurátor zastaví trestné stíhanie ak je nepochybné, že skutok nespáchal obvinený.

	S prihliadnutím k výsledkom prípravného konania, vedeného proti obv. XXXXX a obv. XXXXX som vzhľadom na popísané skutočnosti rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Lenka Danihlíková
prokurátorka